**E L Ő T E R J E S Z T É S**

**Szombathely Megyei Jogú Város Közgyűlése Oktatási és Szociális Bizottságának 2018. június 21-i ülésére**

**Javaslat a Szombathelyi Sportközpont és Sportiskola Nonprofit Kft. Röplabda szakosztályának önkormányzati tulajdonban lévő ingatlan bérbeadására vonatkozó kérelmének elbírálására**

Szombathely Megyei Jogú Város Önkormányzata Közgyűlésének a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéséhez nyújtott támogatások szabályai megállapításáról szóló 36/2010. (XII.01.) számú rendelet 42.§-a szerint Szombathely területén működő sportszervezetek részére átmeneti szállás biztosítható. A szállások használóját - a sportügyeket ellátó bizottságelőzetes véleményezése után - a polgármester jelöli ki.

A Szombathelyi Sportközpont és Sportiskola Nonprofit Kft. Röplabda szakosztálya az alábbi kérelmet nyújtotta be Szombathely Megyei Jogú Város Polgármesteréhez.

A szakosztály folyamatos létszám bővülése miatt elengedhetetlen új edző bevonása a rendszerbe, amelyet helyi szinten megoldani nem tudtak. A szakosztály részére megfelelő személyt egy Kaposváron dolgozó edző, Ékes Erika személyében találták meg, az Ő részére kérték a bérlakás biztosítását.

Javasolom, hogy a Szombathelyi Sportközpont és Sportiskola Nonprofit Kft. Röplabda szakosztálya részére a Szombathely, Szelestey L. u. 52. 2/12. szám alatti átmeneti szállás 2019. május 31. napjáig kijelölésre kerüljön.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2018. június „ ”**

**/: Koczka Tibor :/**

**HATÁROZATI JAVASLAT**

**......./2018. (VI. 21.) OszB sz. határozat**

Az Oktatási és Szociális Bizottság a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéséhez nyújtott támogatások szabályai megállapításáról szóló 36/2010. (XII.01.) önkormányzati rendelet 42. §-a alapján javasolja a polgármesternek, hogy a Szombathelyi Sportközpont és Sportiskola Nonprofit Kft. Röplabda szakosztálya részére a Szombathely, Szelestey L. u. 52. 2/12. szám alatti átmeneti szállás 2019. május 31. napjáig kijelölésre kerüljön. A használati díj mértéke a lakásrendelet alapján az adott szállásra megállapított lakbér összege, amelynek 60 %-át a sportszervezet köteles megfizetni, a fennmaradó 40% az önkormányzat által biztosított sporttámogatás.

**Felelősök:** Dr. Puskás Tivadar, polgármester

Rettegi Attila, az Oktatási és Szociális Bizottság elnöke

/a végrehajtás előkészítéséért:

Szentkirályi Bernadett, a Lakás és Szociális Iroda vezetője/

**Határidő:** 2018.07.31.